Diari Oficial de la Generalitat Valenciana


Sumari del DOGV 4170, del 17-01-2002 (2002/52)

Informació pública de la convocatòria per a proveir en propietat, mitjançant concurs oposició, dos places de tècnic de programes d'ocupació, vacants en la plantilla de funcionaris d'aquest Ajuntament, pertanyent a l'escala d'administració especial, subescala serveis especials, classe comeses especials, enquadrada en el grup B.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/52


Data del document
:   10-12-2001

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * concurs administratiu
    * administració local

Informació pública de la convocatòria per a proveir en propietat, mitjançant concurs oposició, dos places de tècnic de programes d'ocupació, vacants en la plantilla de funcionaris d'aquest Ajuntament, pertanyent a l'escala d'administració especial, subescala serveis especials, classe comeses especials, enquadrada en el grup B. [2002/A52]
  
La Comissió de Govern, en sessió duta a terme el dia 23 de novembre de 2001, adoptà, entre altres l'acord de convocar, per a proveir en propietat dos places de tècnic de programes d'ocupació, de conformitat amb l'oferta d'ocupació pública per a l'exercici 2000 d'aquest Ajuntament.
  
Nombre de places: dos, una de torn lliure i una de promoció interna.
  
Forma de selecció: concurs oposició.
  
Bases: regiran les bases aprovades per la Comissió de Govern en sessió ordinària duta a terme el dia 23 de novembre de 2001, i publicades íntegres al Butlletí Oficial de la Província número 147, de data 8 de desembre de 2001.
  
Drets d'examen: 18,03 euros (3.000 pessetes), (compte denominació: oposicions i concursos Ajuntament de Castelló de la Plana, entitat Bancaixa, número 2077 0580 42 7649988356).
  
Ordre d'actuació: l'ordre d'actuació dels opositors començarà per aquell el primer cognom del qual comence per la lletra C, segons l'establert en la Resolució de la Conselleria de Justícia i Administracions Públiques, i continuarà per ordre alfabètic.
  
Participants: els qui vulguen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest Ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament s'ha efectuat mitjançant gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini indicat per a presentar-hi instàncies.
  
Termini: el termini de presentació de sol·licituds serà de 20 dies naturals comptats a partir del dia següent al dia de la publicació d'aquest anunci al Boletín Oficial del Estado.
  
Els successius anuncis es publicaran al Butlletí Oficial de la Província i al tauler d'anuncis d'aquest Ajuntament d'acord amb la legislació aplicable.